

|  |  |  |
| --- | --- | --- |
|  |  | **ΕΠΕΙΓΟΝ** |
| **ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΥΓΕΙΑΣ****Δ/ΝΣΗ ΥΠΗΡΕΣΙΑΣ ΣΥΝΤΟΝΙΣΜΟΥ****ΓΡΑΦΕΙΟ ΝΟΜΙΚΩΝ ΚΑΙ ΚΟΙΝΟΒΟΥΛΕΥΤΙΚΩΝ ΘΕΜΑΤΩΝ** |  | Αθήνα, 9 - 3 - 2022 Αρ. Πρωτ.: Γ.Π. 7668 |
| Tαχ. Δ/νση : | Αριστοτέλους 17 | **ΠΡΟΣ:** | **ΒΟΥΛΗ ΤΩΝ ΕΛΛΗΝΩΝ** |
| T.K. : | 104 33 Αθήνα |  |  |
| Τηλέφωνο : | 2132161426 |  | Δ/νση Κοινοβουλευτικού |
|  | 2132161433 |  | Ελέγχου |
|  | 2132161428 |  | Τμήμα: Ερωτήσεων |
|  | 2132161429 |  |  |
| E-mail : | tke@moh.gov.gr |  |  |

ΘΕΜΑ: Απάντηση σε ερώτηση Βουλευτών

Απαντώντας στην **με αρ. 2981/7-2-2022 Ερώτηση** που κατατέθηκε στη Βουλή των Ελλήνων από τους Βουλευτές κ.κ. Κ. Βελόπουλο, Κ. Χήτα με θέμα «Ερώτημα για το ποιος κρατικός ή μη φορέας εισέπραξε και σε ποιον λογαριασμό κατατέθηκε η δωρεά των 10 εκατ. Δολαρίων την οποία έδωσε η Σαουδική Αραβία στη χώρα μας ως αντάλλαγμα για την αποσταλείσα συστοιχία Patriot», σας πληροφορούμε τα εξής:

Η κυβέρνηση της Σαουδικής Αραβίας έχει εκφράσει προς την ελληνική πλευρά την πρόθεση δωρεάς. Το τελικό περιεχόμενο της σύμβασης δωρεάς στο σχέδιο του “Memorandum of Financial Contribution” που αναφέρεται στο δημοσίευμα δεν έχει ολοκληρωθεί σύμφωνα με τις ισχύουσες διατάξεις του νόμου.

Κατά συνέπεια δεν έχει υπογραφεί καμία τελική σύμβαση δωρεάς μεταξύ του Υπ. Υγείας και της Σαουδικής Αραβίας, ούτε και έγινε οποιαδήποτε μεταφορά χρημάτων. Ως εκ τούτου δεν υφίσταται σχετική ανάρτηση στην «διαύγεια», ούτε φυσικά δημοσίευση στο ΦΕΚ και κατ’ ακολουθίαν δεν υπάρχει καμία επίσημη πράξη που θα ήταν ανακοινώσιμη, όπως γίνεται σε όλες τις δωρεές που έχουν πραγματοποιηθεί μέχρι σήμερα για την ενίσχυση του Εθνικού Συστήματος Υγείας.

Η διαδικασία δωρεών ορίζεται συγκεκριμένως στο θεσμικό πλαίσιο της χώρας. Κατά νόμον δε, ο ΓΓ ΠΦΥ δεν έχει αρμοδιότητα υπογραφής σε τέτοιου είδους συμβάσεις και αυτό αποδεικνύει πως το σχέδιο που κυκλοφόρησε στον τύπο είναι έγγραφο που δε συντάχθηκε από την ελληνική πλευρά και το οποίο δεν συνάδει με τις επιταγές του ελληνικού νόμου.

|  |  |
| --- | --- |
| **ΚΟΙΝΟΠΟΙΗΣΗ:**Βουλευτές: Κ. Βελόπουλο, Κ. Χήτα**ΕΣΩΤ. ΔΙΑΝΟΜΗ:**Γρ. ΥπουργούΓρ. Νομικών και Κοινοβουλευτικών Θεμάτων | **Ο ΥΠΟΥΡΓΟΣ****ΑΘΑΝΑΣΙΟΣ ΠΛΕΥΡΗΣ** |

Σελίδες απάντησης: 1 Σελίδες συνημμένων: Σύνολο σελίδων: 1